નવી દિલ્હીઃ દેશમાં બેંકો દ્વારા ગ્રાહકોને આપવામાં આવી રહેલી મફત સેવાઓ જેવી કે એટીએમ, ચેકબુક અથવા સ્ટેટમેન્ટ સહિતની સેવાઓ પર જીએસટી નહી લાગે. આ જાણકારી સેન્ટ્રલ બોર્ડ ઓફ ઈનડાયરેક્ટ ટેક્સીઝ અને કસ્ટમે સવાલ-જવાબ તરીકે જાહેર કરી છે. જો કે ટેક્સ વિભાગે જણાવ્યું છે કે ક્રેડિટ કાર્ડનું લેઈટ પેમેન્ટ કરવા પર અથવા તો ઈએમઆઈ ચૂકવવામાં નિષ્ફળ રહ્યા તો બેંક જીએસટી વસુલશે. તો આ સીવાય મફત સેવા સિવાય આપવામાં આવતી કોઈપણ સેવાઓ પર જીએસટી લગાવવામાં આવશે. આનો અર્થ એ છે કે એટીએમના ફ્રી ટ્રાન્ઝેક્શન પૂરા થયા બાદ જો કોઈ ટ્રાન્ઝેક્શન થાય છે તો તેના પર જીએસટી લાગશે.